പി.സി. സോളങ്കി

രാജസ്ഥാനിലെ ജോധ്പൂരിൽ നിന്നുള്ള അഭിഭാഷകനാണ് പി.സി. സോളങ്കി എന്നറിയപ്പെടുന്ന പൂനം ചന്ദ് സോളങ്കി. 1996ൽ രാജസ്ഥാൻ ബാർ കൌൺസിലിൽ എൻറോൾ ചെയ്ത അദ്ദേഹം സുപ്രീം കോടതി വരെയുള്ള വിവിധ കോടതികളിൽ കേസുകൾ വാദിച്ചിരുന്നു.

ആശാറാം ബാപ്പുവിനെതിരായ കേസിൽ പീഢിതയായ പെൺകുട്ടിക്കായി വാദിച്ചതിലൂടെയാണ് സോളങ്കി പ്രസിദ്ധി നേടിയത്. പെൺകുട്ടിയുടെ മാതാപിതാക്കളുടെ അഭ്യർത്ഥന സ്വീകരിച്ച് കേസ് വാദിച്ചുതുടങ്ങിയ അദ്ദേഹം നീണ്ട അഞ്ചുവർഷങ്ങൾ അതിനായി ചെലവിട്ടു. 2018-ൽ ആശാറാമിനെ ജീവപര്യന്തം തടവിന് ശിക്ഷിച്ചു. 

ഈ സംഭവത്തെ ആസ്പദമാക്കി സോളങ്കി കൂടി പങ്കാളിയായി രചിച്ച സിർഫ് ഏക് ബന്ദാ കാഫീ ഹെ എന്ന ചലചിത്രം ഏറെ ശ്രദ്ധിക്കപ്പെട്ടിരുന്നു. കാരവൻ എന്ന പേരിൽ ഒരു ഗ്രന്ഥവും അദ്ദേഹത്തിന്റേതായി ഉണ്ട്.

 അവലംബം 

വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ അഭിഭാഷകർ